Øknonomi under en orlov - MitSDU – Studerende – Syddansk Universitet
Øknonomi under en orlov
SU under orlov
Du har ikke ret til SU eller SU-lån i orlovsperioden.
Din SU bortfalder fra udgangen af den måned, hvor du har fået orlov. Hvis du får orlov fra den 1. i en måned, bortfalder SU’en fra denne dato. Da SU’en udbetales forud, kan det ske, at du modtager et SU-klip i begyndelsen af orlovsperioden. Da du ikke er berettiget til dette klip, vil du skulle betale det tilbage til SU-styrelsen.
Hvis du ansøger om orlov for at arbejde, bør du overveje, om det evt. er bedre at fravælge SU-klip i stedet. Det er f.eks. en mulighed, hvis du ønsker at forhøje dit fribeløb, fordi du tjener penge ved siden af uddannelsen, men stadig ønsker at kunne gå til eksamen.
SU og orlov grundet barsel
Bemærk! Hvis du holder orlov pga. barsel skal du kontakte SU for nærmere vejledning. Du kan kontakte SU her, og læse mere om barsel her.
Dagpenge når du er på orlov
Du kan normalt ikke regne med at få dagpenge i orlovsperioden. Nærmere oplysninger om dine muligheder kan du få hos dit Jobcenter eller hos din A-kasse.
En bacheloruddannet kan optages i en A-kasse som dimittend. For at få ret til at modtage dagpenge skal du opfylde en række betingelser. Oplysninger herom og din evt. mulighed for at modtage dagpenge under orlov, kan du få ved at rette henvendelse til din A-kasse.